**Dcéry kresťanskej lásky sv. Vincenta de Paul**

**Misia dcér kresťanskej lásky na Haiti**

E-mail: enlacehaiti@gmail.com

**Pani Anna KOVÁČOVÁ**

**Vincentská rodina na Slovensku**

**Dcéry kresťanskej lásky sv. Vincenta de Paul na Slovensku**

„TAKI JEST ZAKON LASKI KTORY DAL PAN, JEST KLUCZEM NEBA BRAM“

Neviem, či som dobre napísala túto krátku časť piesne, ktorú som sa už dávno naučila v Poľsku a ktorá dobre vyjadruje Božiu lásku, ktorá nás vedie do domu nášho Otca.

Budem hovorkyňou našich sestier na Haiti a všetkých chudobných, ktorý majú úžitok z projektov vincentskej rodiny na Slovensku. Často sa v rozhovoroch s ľuďmi pýtam, čo mám povedať dobrodincom? Pozerajú sa na mňa s radosťou a úctou, ktorú možno vidieť v ich očiach a odpovedajú: povedz im, že sa za nich modlíme, že im veľmi ďakujeme a že cez toto gesto deľby cítime, že Boh nás má rád.

K ľuďom prichádzame predovšetkým s naším srdcom, ale tu na Haiti návšteva chudobných, detí, školy, strediska zdravia, chorých, to je ako vyprahnutá zem... A vždy v ťažkých chvíľach sa ukáže Božia Prozreteľnosť ako zúrodňujúci dážď, napríklad aj cez vincentskú rodinu a dcéry kresťanskej lásky na Slovensku... Ďakujeme...

Posledné rozdelenie daru bolo v mesiaci apríli 2014 v sume **67.500 $ US,** ktoré boli zmenené na národné peniaze, čo sú „gurdy“ **s bankovým poplatkom: 44.95,** z čoho vznikla suma **3.034.125 gurdov** a tieto boli rozdelené nasledovným spôsobom:

**Misia Cité Soleil:** 1. Stredisko zdravia a výživy 224.750 gurdov

 2. Škola sv. Lujzy de Marillac 404.550 gurdov

 3. Kindergarten Margity Naseau 314.650 gurdov

**Misia Márie Magdalény** 1. Kantína (jedáleň) pre starcov 134.850 gurdov

 2. Stredisko zdravia 382.075 gurdov

 3. Škola Frederika Ozanama 134.850 gurdov

**Misia sv. Vincenta de Paul** Potraviny, lieky a sociálna pomoc 809.100 gurdov

**Misia Jána Pavla II.** Potraviny, lieky a sociálna pomoc 629.300 gurdov

Vďaka Vášmu prispeniu, úsiliu, štedrosti, obetám sme počas jedného roka mohli kúpiť veľa liekov pre deti, dospelých, tehotné ženy a starcov, podľa potrieb ich zdravia. Kúpili sme veľa potravín, aby sme mohli dať teplé jedlo deťom v našich školách (približne 2.300 žiakom), starcom v jedálni a u nich doma (100 osôb), rodinám v núdzi (100 rodín). Jednu časť sme tiež použili na sociálnu pomoc (prevoz chorých do nemocnice, kantína kňazskej školy bez pomoci, príspevok na vyplatenie niekoľkých učiteľov, na knihy, atď....). Zoznam potrieb je nesmierny. Toto všetko sme zrealizovali spoločne, vy a my a sme isté, že Pánovi sme dobre poslúžili.

Sv. Vincent rád hovorieval „ROBIŤ VIAC“, teda robme tak spoločne!!

Nech nás Pán vzkriesenia a života, nádeje a lásky naplní touto nádejou deľby.

Koncom apríla 2015 rozdelíme posledný prevod peňazí, ktorý bol uložený v Paríži 8. decembra 2014 vo výške 63.500 Eur.

S našimi modlitbami a vďačnosťou

Sr. Lila Cochla, dkl